**UZAICINĀJUMS**

**dalībai cenu aptaujā**

**“Par Profesionālas pilnveides izglītības programmas “Pamatapmācība darbam ar policijas dienesta suni” tēmu (dienesta suņa fizioloģija, veselība, profilakse un aprūpe) nodrošināšana”**

1. **Pasūtītājs:**

Valsts policijas koledža (turpmāk– **Koledža**) reģ. nr. 90000072027

Ezermalas iela 10, Rīga, LV – 1014

1. **Kontaktpersonas:**

Valsts policijas koledžas Kinoloģijas nodaļas vadītāja Ilze Fogele, e-pasts: ilze.fogele@koledza.vp.gov.lv

**Informācija par iepirkuma priekšmetu:**

Lai Valsts policijas koledža varētu nodrošināt iespēju tiesībaizsardzības iestāžu amatpersonām, kuras dienesta (darba) pienākumu pildīšanas laikā izmanto dienesta suņus (turpmāk – kinologi), apgūt profesionālas pilnveides izglītības programmas (turpmāk – PPIP) “Pamatapmācība darbam ar policijas dienesta suni” ietvaros tēmas par dienesta suņa fizioloģiju, veselību, profilaksi un aprūpi (turpmāk – Tēmas) (uzaicinājuma dalībai cenu aptaujā iepirkuma pielikums Nr.1.).

**4. Prasības pretendentiem**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Pretendentam Ir aizliegts piedāvājumā tieši vai netieši ietvert tādus izejmateriālus, ja to izcelsme ir Krievija vai Baltkrievija, vai ja tās tiek eksportētas no Krievijas vai Baltkrievijas.

1. **Piedāvājuma iesniegšana:**

Pretendents aizpilda pieteikumu dalībai cenu aptaujā un “Tehniskā specifikācija/ Tehniskais piedāvājums/ Finanšu piedāvājums” (uzaicinājuma dalībai cenu aptaujā pielikums Nr.2).

Pieteikumu pretendents Koledžā iesniedz līdz **2025. gada 10.marta plkst. 12:00**, nosūtot to elektroniski parakstītu uz šādu elektronisko adresi: ilze.fogele@koledza.vp.gov.lv, vai iesniedz parakstītu papīra formā Koledžas Kinoloģijas nodaļā, Ezermalas ielā 10D, Rīgā, LV-1014.

1. **Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

- piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām;

- realizēšanas termiņš un zemākā cena (prioritāri dodot priekšroku realizēšanas termiņam);

- piedāvātā cena ir zemākā un/vai kopējās izmaksas ir saimnieciski izdevīgākas;

Koledža pieņem lēmumu slēgt līgumu ar pretendentu, kura piedāvājums atbilst šajā cenu aptaujas uzaicinājumā norādītajām prasībām, un par kura kvalifikāciju un reputāciju Koledžai nav šaubu.

1. **Pakalpojuma līgums, samaksas noteikumi:**

Par PPIP Tēmu realizēšanu, izpildes laiku, kartību u. tml. vienojas līgumslēdzēju pušu kontaktpersonas.

Apmaksa tiek veikta 20 darba dienu laikā pēc savstarpējā pieņemšanas-nodošanas akta parakstīšanas un rēķina saņemšanas.

1.pielikums

“Par Profesionālas pilnveides izglītības programmas “Pamatapmācība darbam ar policijas dienesta suni” tēmu (dienesta suņa fizioloģija, veselība, profilakse un aprūpe) nodrošināšana”

**Tehniskā specifikācija**

**“Par Profesionālas pilnveides izglītības programmas “Pamatapmācība darbam ar policijas dienesta suni” tēmu (dienesta suņa fizioloģija, veselība, profilakse un aprūpe) nodrošināšana”**

1. **Vispārīgās prasības**
2. Pretendents nodrošina Tehniskajā specifikācijā norādīto pakalpojumu sniegšanu.
3. Pretendentam atbilstoši Izglītības likumam ir tiesības un atļaujas, licences Pakalpojuma sniegšanai.
4. Pretendentam jābūt iepriekšējai pieredzei līdzīgu programmu īstenošanā.
5. Programmas īstenošana jānodrošina klātienē.
6. Paredzamais programmas īstenošanas laiks …..
7. Kopējais prognozējamais apmācamo personu skaits līdz 10 personām ( piešķirtā finansējuma ietvaros apmācamo personu skaits var atšķirties).
8. Pretendents nodrošina lekcijas Izglītojamo zināšanu apguvei par:
	1. Dienesta suņu fizioloģiju;
	2. Dienesta suņu veselību (izplatītākās suņu saslimšanas un traumas);
	3. Dienesta suņu profilakses pasākumiem (pirmā palīdzība dienesta sunim);
	4. Dienesta suņu aprūpi;
9. Programmas tēmu nodrošināmās stundas 1 (viena) akadēmiskā stunda 45. minūtes):
	1. Suņa fizioloģija - 4 akadēmiskās stundas;
	2. Izplatītākās suņu saslimšanas un traumas - 3 akadēmiskās stundas;
	3. Pirmā palīdzība dienesta sunim - 9 akadēmiskās stundas;
	4. Dienesta suņa aprūpe - 2 akadēmiskās stundas;
10. Pretendents nodrošina izglītojamos ar visiem mācību materiāliem, kas tiks izmantoti programmas īstenošanā (piemēram, darba burtnīcām, citiem palīglīdzekļiem, piemēram, tēmai atbilstošiem zinātniskajiem rakstiem, terminoloģijas skaidrojumiem, audio un video materiāliem, un tml.). Visi izsniegtie mācību materiāli paliek izglītojamo īpašumā un lietošanā (bez papildu maksas).
11. Programmas tēmu apguves beigās katrs izglītojamais, kurš ir apguvis attiecīgo programmas tēmas, kārto pārbaudījumu.
12. Izglītojamajiem, kuri ir apguvuši programmu un nokārtojuši pārbaudījumu tiek izsniegts dokuments, kas apstiprina zināšanu un prasmju ieguvi (apliecība, sertifikāts un tml.). Ja izglītojamais nekvalificējas šāda dokumenta saņemšanai (apliecība, sertifikāts un tml.), tam izsniedz dokumentu (apliecinājumu, izziņu, cits) par kursu apmeklējumu. *Pretendentam precīzi jānorāda, kāds dokuments tiks izsniegts par programmas apguvi (apliecība, sertifikāts un tml.), un kāds dokuments tiks izsniegts, ja Izglītojamais nekvalificējas šāda dokumenta (apliecība, sertifikāts un tml.) saņemšanai: izziņa, apliecinājums vai cits par kursa apmeklējumu.*
13. Pretendents apzinās, ka Pasūtītājs ir tiesīgs pasūtīt tādu pakalpojumu, kāds nepieciešams Pasūtītāja darbības nodrošināšanai un piešķirtā finansējuma ietvaros.
14. Finanšu piedāvājumā norādītajās cenās Izpildītājs iekļauj visas ar pakalpojumu sniegšanu saistītās izmaksas, un izmaksas, kas tieši vai netieši saistītas ar visu darbu pilnīgu un kvalitatīvu izpildi.
15. Programmas īstenošana klātienē jānodrošina Valsts policijas koledžas Kinoloģijas nodaļa, Ezermalas iela 10 D, Rīga.
16. *Izpildītājs iesniedz rēķinu Pasūtītājam elektroniski, nosūtot to uz Pasūtītāja norādīto E-Adresi:* ***EINVOICE@90000072027****. Visiem rēķiniem jābūt noformētiem atbilstoši Latvijas Republikas normatīvo aktu prasībām, t.sk. attiecībā uz piemērojamo elektroniskā rēķina standartu un tā pamatelementu izmantošanas specifikāciju un aprites kārtību, kā arī tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši Līguma punkta prasībām, Izpildītāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Šajā gadījumā samaksas termiņš tiek skaitīts no dienas, kad Izpildītājs iesniedz atbilstoši Līguma noteikumiem noformētu rēķinu.*

*Sīkāk :* [*https://www.vid.gov.lv/lv/e-rekini*](https://www.vid.gov.lv/lv/e-rekini)

Koledžas sadarbības partneri e-rēķinus XML formātā var nosūtīt **arī izmantojot**

**Peppol Directory** [**https://directory.peppol.eu/public/**](https://directory.peppol.eu/public/)

Valsts policijas koledžai ir konts: <https://directory.peppol.eu/public/locale-en_US/menuitem-search?q=policijas&action=view&participant=iso6523-actorid-upis%3A%3A9939%3Alv90000072027>

|  |  |  |
| --- | --- | --- |
| *(Pilnvarotās personas amata nosaukums)* | *(\*Personiskais paraksts)* | *(Paraksta atšifrējums)* |
|  |  |  |
| *\*(Datums)* |  |  |

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU\*